  Майя Бывальцева Кылем арня ӵоже Ижкарысь котькуд ёросын школаосты выль дышетскон арлы кутонъя ӧриос ужазы. Кызьы ивортэ мунициалитетлэн пресс-службаез, ӧрилэн ёзчиосыз шоркарысь школаослэн дасьлыксылы вылӥ дунъет сётӥзы. Эскеронъёсты 110 дышетсконниос но нылпи юрт ортчизы. Умой йылпумъян басьтӥзы 105-ез школаос. Кылемез 6 дышетсконниос ӧрилэсь пумкылъянзэ басьтозы 28-тӥ гудырикошконозь тупатъян ужъёсты быдэстэм бере (спортзалъёсты но липетэз тупатъям бере). Кар администрациысь дышетонъя управление ивортэмъя, школаосты выль дышетскон арлы дасян понна 2017-тӥ арын Удмуртилэн но Ижкарлэн коньдэтъёсысьтызы 100 миллион манет висъямын. Ваньмыз со ваньбурез выльдыны, Госпожнадзорлэсь, Роспотребнадзорлэсь алонъёссэс палэнтыны мынӥз. Котькуд школаын борддоръёс буямын. Дышетскон арлы вань кабинетъёс, спортзалъёс дасямын, школаос котырысь интывылъёс утялтэмын. Тегъёс: Дышетон Ижкар Удмуртия школаос  